Diari Oficial de la Generalitat Valenciana


Sumari del DOGV 8965, del 02-12-2020 (2020/10726)

RESOLUCIÓ de 25 de novembre de 2020, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 761.10, Ordenació i promoció comercial i artesana, de la Conselleria d'Economia Sostenible, Sectors Productius, Comerç i Treball, per a la inclusió d'una línia de subvenció de concessió directa per import de 5.916.480 euros, finançada amb ajust en el mateix capítol i programa. Expedient 11.013/20-141.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10139


Data del document
:   25-11-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de novembre de 2020, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 761.10, Ordenació i promoció comercial i artesana, de la Conselleria d'Economia Sostenible, Sectors Productius, Comerç i Treball, per a la inclusió d'una línia de subvenció de concessió directa per import de 5.916.480 euros, finançada amb ajust en el mateix capítol i programa. Expedient 11.013/20-141. [2020/10643]  
  
En el context de lluita contra els efectes negatius de la pandèmia, que està ocasionant una important crisi no sols sanitària sinó també econòmica i social, la Generalitat ha aprovat el Decret 157/2020, de 16 d'octubre, del Consell, d'aprovació de les bases reguladores de concessió directa d'ajudes urgents a les administracions locals valencianes en matèria de comerç i artesania per la Covid-19.  
  
El decret esmentat tracta de respondre a una situació de paralització i contracció de l'activitat comercial pertot arreu de la Comunitat Valenciana que ha afectat amplis sectors del nostre teixit comercial, particularment les petites i mitjanes empreses comercials i artesanes, circumstància que ha impulsat que les administracions locals valencianes posen a l'abast de les esmentades empreses, línies d'ajuda en diverses modalitats, tant de manera directa als mateixos comerços, com a ajudes al consum en el comerç local, realitzant campanyes de promoció del comerç i l'artesania, posant en marxa plataformes digitals de venda en línia o de repartiment a domicili dels productes del comerç local, o invertint en equipament i contractant personal per a mantindre l'activitat de mercats de manera segura.  
  
Amb el decret es contribueix des de la Generalitat a l'esforç inversor efectuat per les administracions locals valencianes en el sector del comerç, el consum i l'artesania locals. A aquest efecte, en l'article 4 s'estableix una dotació per aquestes ajudes d'un import global màxim estimat de 5.916.480 euros.  
Com que es donen les excepcionals raons d'interés públic, social i econòmiques, i una vegada aprovat i publicat el Decret 157/2020, la Conselleria d'Economia Sostenible, Sectors Productius, Comerç i Treball proposa la inclusió d'una línia de concessió directa denominada «Entitats locals. Despeses corrents. Crisi de la Covid-19» per import de 5.916.480 euros, en l'annex de transferències i subvencions corrents del programa 761.10, Ordenació i promoció comercial i artesana. Per al finançament, aquesta conselleria proposa la transferència de crèdits, en situació de disponibilitat d'altres línies de subvenció del mateix capítol i programa, atés que, conclòs el termini de presentació de sol·licituds en les diferents convocatòries, s'han presentat sol·licituds per un import de despesa subvencionable en cada línia, inferior als crèdits publicats en la convocatòria.  
A aquest efecte, i en virtut del que es disposa en l'article 168.1.C de la Llei 1/2015, de 6 de febrer, d'hisenda pública, del sector públic instrumental i subvencions; en l'article 1 apartat 4 del Decret llei 4/2020, del Consell, i en l'article 21 de la Llei 10/2019, de 27 de desembre, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
  
Primer i únic  
Autoritzar les següents modificacions en l'annex de transferències i subvencions corrents del programa 761.10, Ordenació i promoció comercial i artesana:  
  
1) La minoració de les línies de concurrència competitiva S0135, S5799 i S8009, així com la línia de concessió directa S0536, d'acord amb el detall següent:  
  
Codi Denominació Dotació anterior Modificació Dotació actual  
S0135 Foment de l'artesania 308.800,00 € 51.226,85 014.865,50  
S5799 Accions de millora de la qualitat en el comerç, emprenedoria i continuïtat empresarial 461.000,00 € 271.389,99 521.877,00  
S8009 Àrees urbanes d'excel·lència comercial 2.451.600,00 € 743.864,50 1.707.735,50  
S0536 Pimes comercials i artesanes. Despeses corrents per crisi sanitària 5.000.000,00 € 4.850.000,01 968.575,00  
  
  
  
\* \* \* \* \* \* \*  
  
Código Denominación Dotación anterior Modificación Dotación actual  
S0135 Fomento de la artesanía 308.800,00 € 51.226,95 950.025,50  
S5799 Acciones de mejora de la calidad en el comercio, emprendimiento y continuidad empresarial 461.000,00 € 271.389,61 394.253,00  
S8009 Áreas urbanas de excelencia comercial 2.451.600,00 € 743.864,50 1.707.735,50  
S0536 Pymes comerciales y artesanas. Gastos corrientes por crisis sanitaria 5.000.000,00 € 4.850.000,98 039.024,00  
  
  
  
2) La inclusió d'una nova línia de subvenció de concessió directa amb les dades descriptives que es detallen a continuació:  
  
Codi: S0564 Denominació: entitats locals. Despeses corrents. Crisi de la Covid-19.  
Import: 5.916.480 Beneficiaris previstos: entitats locals valencianes.  
  
Manera de concessió:  
Concessió directa art. 168.1.C Llei 1/2015.  
Decret 157/2020, del Consell. Descripció i finalitat: ajudes a les entitats locals valencianes per les despeses corrents ocasionades en els àmbits relacionats amb l'activitat comercial i artesana per la crisi de la Covid-19: ajudes a establiments comercials, ajudes al consum en el comerç local, així com les despeses corrents relacionades amb l'activitat de mercats municipals, mercats de venda no sedentària o fires comercials.  
  
  
  
València, 25 de novembre de 2020.- El conseller d'Hisenda i Model Econòmic: Vicent Soler i Marco.